open-index/open-wikipedia-markdown huggingface dataset:
Վամպիրի համբույր

**«Վամպիրի համբույրը»** (, 1988 թ․), ռեժիսոր Ռոբերտ Բիրմանի 1988 թվականի ամերիկյան ֆիլմ։ Սցենարի հեղինակը Ջոզեֆ Մինիոնն է, որը հայտնի է Մարտին Սկորսեզեի հետ համագործակցությունով։

## Սյուժե
«Վամպիրի համբույրը» գրական գործակալ Փիթեր Լոի (Նիկոլաս Քեյջ) ողբերգական պատմությունն է, որը դանդաղ, բայց անշեղ կերպով խելագարվում է։ Լոն հաջողակ բիզնեսմեն է, նրա կյանքը վազք է գումարի և հեղինակության հետևից՝ ցերեկը, և այցելություններ ակումբներ՝ գիշերը։ Նրա գիշերային այցերը ինչ-որ ձևով օգնում են գունավորել նրա ձանձրալի կյանքը։

Ֆիլմը սկսվում է այն տեսարանով, որ գլխավոր հերոսը զրուցում է հոգեբանի հետ և այդ այցից պարզ է դառնում, որ Լոն այնքան էլ առողջ չէ։ Նրա խոսքը գնալով դառնում է ավելի խղճուկ և թատերական, որը արդյունքում վախեցնում է նույնիսկ բժշկին։

Ապա գալիս է հաջորդ տեսարանը, որում ներկայացվում է, թե ինչպես է Փիթերը իր հերթական գիշերային զբոսանքի ժամանակ հանդիպում Ռեյչլ անունով (Ջենիֆեր Բիլս) գրավիչ աղջկան։ Դիտորդի համար մնում է անհայտ, արդյոք Ռեյչլը իսկապես գոյություն ունի՞, թե գլխավոր հերոսի հիվանդ երևակայության արդյունքն է։ Համենայն դեպս, սեռական մտերմության ընթացքում աղջիկը կծում է Փիթերի պարանոցը և խմում նրա արյունը։

Դրանից հետո, Փիթերը զգում է, որ փոխվում է, բայց հատկապես ինչպես՝ չի կարողանում հասկանալ։ Հիշելով այն մասին, որ Ռեյչլը կծել է նրան, նա գալիս է այն եզրակացությանը, որ դառնում է վամպիր։ Նա սկսում է խելագար բաներ անել. քնում է բազմոցի տակ, փախչում է ցերեկային լույսից և նույնիսկ ուտում է սենյակի տարականներին։ Հետագայում նրա մոտ սկսում են զարգանալ հոգեկան խանգարումներ. նա համարում է, որ հայելու մեջ չի երևում, իսկ ինքն իրեն կրակելու անհաջող փորձից հետո եզրակացնում է, որ ինքն անմահ է։ Նա գնում է պլաստմասայից ժանիքներ և գիշերային ակումբում հարձակվում է մի կնոջ վրա։

Աշխատանքի վայրում նա տեռորի է ենթարկում իր գաղտնապահ Ալվային, ստիպում է նրան կատարել անպետք և հոգնեցուցիչ աշխատանք, և սպառնում է նրան։ Երբ աղջիկը հիվանդ է ձևանում, որպեսզի խուսափի պետի հետ հանդիպումից, Լոն հայտնվում է աղջկա տանը և բռնաբարում  նրան։

Ֆիլմի վերջին մասում տեսնում ենք վերջնականորեն իրականության հետ կապը կորցրած հերսոին։ Գիշերային ակումբում Փիթերը նորից հանդիպում է Ռեյչլի հետ և նրան մեղադրում այն բանում, որ իրեն վարակել է վամպիրիզմով։ Աղջիկը խոստովանում է, որ ճանաչում է Լոին, բայց ժխտում է այն փաստը, որ նրանք հարաբերությունների մեջ են եղել։ Լոին վռնդում են ակումբից և նա գնում է Նյու Յորքի փողոցներում թափառելու՝ արյունոտված գրասենյակային կոստյումով։ Գլխավոր հերոսը այնքան է խելագարվում, որ իր համար դժվար է հասկանալ, թե որն է իրականությունը, որը՝ շիզոֆրենիկ հալուցինացիաները։ Վերջապես, Ալվայի եղբայրը, որ համարվում էր Փիթերի գաղտնապահը, գտնում է նրան և սպանում։

## Դերերում
* Նիկոլաս Քեյջ — *Փիթեր*
* Մարիա Կոնչիտա Ալոնսո — *Ալվա Ռեսթրեփո*
* Ջենիֆեր Բիլս — *Ռեյչլ*

## Ծանոթագրություններ

## Արտաքին հղումներ
* 
* 

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1989 ֆիլմեր
Կատեգորիա:Ամերիկյան սարսափ կատակերգություն ֆիլմեր
Կատեգորիա:Ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:Նյու Յորքում նկարահանված ֆիլմեր
Միրոյի պատ

**Միրոյի պատ,** խճանկար, Վիլյամ Հաք թանգարանի պատին, պատրաստված 1979 թվականին։ Պատին պատկերված են գունագեղ և տարօրինակ արարածներ։ Աշխատանքը պատրաստել է Ժոան Գարդի Արտիգասը, ով աշխատել է Խոան Միրոյի ղեկավարությամբ։ Ըստ Միրոյի կողմից պատրաստված 1:10 դասավորության, պատրաստվել է 7200 կտոր։ ավարտված աշխատանքի վրա կան երկու նկարիչների ստորագրություններ։ Միրոյի ստորագրությունը թվագրված չէ, Արտիգասի ստորագրության մեջ նշված է 1979 թվականը։

Արտիգասը սյուրռեալիստների երկրորդ սերնդի նկարիչ էր։ Նա քսան տարի աշխատել է Միրոյի հետ՝ ստեղծելով նմանատիպ աշխատանքներ Մադրիդում ՅՈՒՆԵՍԿՕ-ի, IBM-ի և Պալասի Կոնգրեսի համար։

Աշխատանքը ցուցադրվել  թանգարանի կառուցման ավարտին, որը կառուցվել է Ուիլյամ Հաքի նվիրաբերված հավաքածուն պահելու համար։

Սալիկները այրվել են Բարսելոնայի Գալյիֆա քաղաքի մերձակայքում գտնվող գյուղում։ Գյուղից մինչև թանգարան 1200 կմ էր։ Սալիկները տեղափոխում էին ջորիով, բեռնատարով և երկաթուղով։

Ներկայումս պատը աղտոտվել է, սակայն չի մաքրվում մաքրման գործընթացի բարձր արժեքի պատճառով։

## Ծանոթագրություններ

## Գրականություն
* 

Կատեգորիա:1979 աշխատություններ
Հառիճավանքի վիմական արձանագրությունների ցանկ

300px|մինի|աջից|Հառիճավանք
Ստորև ներկայացված է Շիրակի մարզի Հառիճ գյուղի մոտ գտնվող միջնադարյան եկեղեցական համալիր Հառիճավանքի արձանագրությունները՝

## Արձանագրություններ

## Ծանոթագրություններ

Կատեգորիա:Վիմական արձանագրություններ
Անդրե Բուշե

**Անդրե Բուշե** (, ), ֆրանսիացի դերասան և հեռուստահաղորդավար։ Ամենահայտնի գաճաճ դերասաններից մեկն է (հասակը 1,20 սանտիմետր է)։ Հայտնի է «Ֆորտ Բոյար» հեռուստախաղում իր մասնակցությամբ, որտեղ ներկայանում է *Պասպարտու* կեղծանվամբ։ Նա բոլոր փորձություններին ուղեկցում է խաղացողներին։

## Գործունեություն
### Կինո և հեռուստատեսություն
1987 թվականին սկսել է դերասանի գործունեությունը՝ նկարահանվելով Միլեն Ֆարմերի «Tristana» երգի տեսահոլովակում, որի ռեժիսորը Լորան Բութոնան է։ 1990 թվականին կարճահասակ անձանց ասոցիացիայի () հրավերով մասնակցել Է «Ֆորտ Բոյարին» և այնտեղ ստանձնել Պասպարտուի կերպարը, որը կատարում է մինչ օրս։ Նա բոլոր փորձություններին ուղեկցում է խաղացողներին՝ ամրոցի գանձատան բանալիներն ստանալու համար։

Շոուի կանադական և բրիտանական տարբերակներում նա կրել է, համապատասխանաբար, *Դեդե* և *Ժակ* անունները։ 1994 թվականին օգնություն է ցուցաբերել մեկ այլ գաճաճ դերասանի՝ Անտոնի Լաբորին՝ ասոցիացիային անդամակցելու ժամանակ։ Ավելի ուշ Անտոնին դարձել է Ֆորտի ևս մեկ հերոս՝ *Պասմյուրայ* կեղծանվամբ։

Բացի «Ֆորտ Բոյարին» մասնակցելուց նա նկարահանվել է «France Télévisions»-ի պատվերով նկարահանված «Երեք մերկ աղջիկ» (), «Երեք հրաշալի հեքիաթ» () ֆիլմերում (ստեղծվել են Ֆորտ Բոյարի ներկայիս հաղորդավար Օլիվյե Մինի օգնությամբ), ինչպես նաև նկարահանվել է «Ես ապրում եմ իմ կողքին» () պիեսում։ Երկու անգամ նկարահանվել է «France 2» հեռուստաալիքի «On n'demande qu'à en rire» շոուում։ TF1 հեռուստաալիքում նկարահանվել է իլյուզիոնիստ Ժիլ Արթուրի մի քանի շոուներում, որտեղ խաղացել է նույն աճպարարի դերը, ինչ որ «Ֆորտ Բոյարում» էր։

### Բեմից դուրս
1997 թվականից պաշտոնապես աշխատում է «RATP» ընկերությունում՝ մետրոյի առաջին գծի տոմսարկղում՝ վաճառելով մետրոյի ուղեվարձի տոմսերը։

## Ծանոթագրություններ

Կատեգորիա:Ֆրանսիացի դերասաններ
Կատեգորիա:Ֆրանսիացի հեռուստահաղորդավարներ
Իմ վերևում արևը մայր չի մտնում

**«Իմ վերևում արևը մայր չի մտնում»** (, ), 2019 թվականի ռուսական ֆիլմ, որը ստեղծել է «Սախաֆիլմ» ստուդիան։ Մասնակցել է Մոսկվայի 41-րդ միջազգային կինոփառատոնին։ Նկարահանվել է Նիկոլայ Լուգինովի «Քարե հրվանդան» վիպակի հիման վրա։

## Սյուժե
Հոր հետ վիճելուց հետո Ալթանը գնում է աշխատելու Հեռավոր Հյուսիս։ Նա պետք է մեկ ամիս միայնակ անցկացնի ամայի կղզում։ Բայց շուտով Ալթանի համար հայտնվում է հարևան՝ ծերունի Բայբալը։ Վերջինս եկել է այդտեղ անցկացնելու իր վերջին օրերը և Ալթանին խնդրում է իրեն թաղել իր կնոջ կողքին։

Տղան իմանում է, որ երիտասարդ տարիքում ծերունու աղջիկը անհետ կորել է։ Նա ծերունուն համոզում է ստեղծել ժամանցային տեսաբլոգ, որպեսզի գտնեն նրա դստերը և միևնույն ժամանակ հետաձգեն ծերունու մահվան օրը։ Ամեն օր Ալթանն ամեն ինչ անում է, որպեսզի ծերունին ցանկանա ևս մեկ օր ապրել...

## Դերերում
* Իվան Կոնստանտինով – Ալթան
* Ստեպան Պետրով – Բայբալ
* Ինակենտի Լուկովցև – Ալթանի հայրը
* Անատոլի Կիրիլին – Ալթանի հորեղբայրը

## Մրցանակներ և անվանակարգեր
### Մրցանակներ

* Մոսկվայի XXXXI միջազգային կինոփառատոն, Հանդիսատեսի համակրանք մրցանակ
* Ասիական կինոյի խթանման ցանցի (NETPAC) մրցանակ
* «Ոսկե ագռավ» 3-րդ միջազգային արկտիկական կինոփառատոն, ժյուրիի մրցանակ լավագույն խաղարկային ֆիլմի համար

### Անվանակարգեր
* Մոսկվայի XXXXI միջազգային կինոփառատոն, մրցանակ լավագույն ֆիլմի համար — Ոսկե «Սուրբ Գեորգի»
* Շանհայի կինոյի և հեռուստատեսության XXII միջազգային փառատոն (SIFF), Կինոնկարը ստացել է Մամուլի մրցանակ Լավագույն ֆիլմի համար և հանդիսատեսի համակրանքի մրցանակ։

## Ծանոթագրություններ

## Արտաքին հղումներ
* Ֆիլմը «Սախաֆիլմ» ստուդիայի կայքում 

Կատեգորիա:2019 ֆիլմեր
Կատեգորիա:Ռուսական ֆիլմեր
Արթիկի սուրբ Աստվածածին եկեղեցու վիմական արձանագրություններ

մինի|աջից|Արթիկի Սուրբ Աստվածածին եկեղեցի
Ստորև ներկայացված է Շիրակի մարզի Արթիկ քաղաքի մեջ գտնվող Սուրբ Աստվածածին եկեղեցու արձանագրությունները՝

## Արձանագրություններ

## Տես նաև
* Արթիկի պատմության և մշակույթի անշարժ հուշարձանների ցանկ (Շիրակի մարզ)

## Ծանոթագրություններ

Կատեգորիա:Վիմական արձանագրություններ
Հիրշհորն թանգարան և քանդակների այգի

**Հիրշհորն թանգարան և քանդակների այգի** (), գեղարվեստի թանգարան, որը գտնվում է ԱՄՆ-ի Կոլումբիայի շրջանի Վաշինգտոն քաղաքում։

## Պատմություն
Բացվել է 1974 թվականի աշնանը՝ ձեռնարկատեր և արվեստի բարերար Ջոզեֆ Հիրշհորնի միջոցներով, որի մոտ նման թանգարան ստեղծելու գաղափարը առաջացել էր նաև 1930-ական թվականներին, ճարտարապետը Գորդոն Բանշաֆթն էր։ Մտնում է երկրի՝ ժամանակակից արվեստին նվիրված խոշորագույն թանգարանների հնգյակի մեջ։ Վարչականորեն այն Սմիթսոնյան ինստիտուտի ենթակառուցվածքների մի մասն է։ Ցուցահանդեսում առանձնահատուկ ուշադրություն է դարձվում 20-րդ դարի երկրորդ կեսի արվեստին. այն ներկայացնում է բազմաթիվ նկարիչների և քանդակագործների աշխատանքները ոչ միայն Հյուսիսային Ամերիկայից, այլև Եվրոպայից և Լատինական Ամերիկայից։ Ցուցանմուշների ընդհանուր թիվը գերազանցում է 11500-ը, դրանց թվում կան ինչպես հռչակավոր, այնպես էլ երիտասարդ և քիչ հայտնի նկարիչների աշխատանքներ։

Թանգարանի շենքն ունի երկաթբետոնե կոնստրուկցիա, տեղադրված է չորս սնամեջ գլանաձև սյուների վրա։ Ներքին ցուցահանդեսում ներկայացված են հիմնականում նկարները, մինչդեռ թանգարանից դուրս կա քանդակների այգի։ 1966 թվականի մայիսին Հիրշհորնը ապագա թանգարանի հավաքածուների համար նվիրաբերել է ավելի քան 6000 արվեստի աստեղծագործություն, այդ թվում՝ ավելի քան 1600 քանդակներ, իսկ բարերարի մահից հետո թանգարանը ժառանգություն է ստացել ևս 6000 ցուցանմուշ։ Թանգարանին կից գործում է թեմատիկ խանութ, որտեղ վաճառվում են ժամանակակից արվեստի թեմայով բացիկներ և պաստառներ և մեծ գրադարան։ Շենքի երրորդ հարկում գտնվում է այսպես կոչված Լերների սենյակը, որի պատուհաններից տեսարան է բացվում դեպի Վաշինգտոն։

Թանգարանում հաճախ անցկացվում են ազգային և միջազգային մասշտաբների ժամանակակից արվեստի ցուցահանդեսներ, որոնց այցելուների թիվը տարեկան հասնում է միջինը 750 հազար մարդու։


Պատկեր:Hirshhorn_Museum_DC_2007.jpg|Հիրշհորն թանգարան 
Պատկեր:Hirshhorn_Museum_Sculpture_Garden_2007.jpg|Քանդակների այգի


## Ծանոթագրություններ

Կատեգորիա:1974 հիմնադրումներ ԱՄՆ-ում
Կատեգորիա:1974 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Վաշինգտոնի թանգարաններ
21-րդ դարի արվեստի ազգային թանգարան

**21-րդ դարի արվեստի ազգային թանգարան / MAXXI** (), ժամանակակից արվեստի ազգային թանգարան Հռոմում։

## Պատմություն
1990-ական թվականներին իտալացիները գիտակցել են, որ Հռոմը միակ եվրոպական մայրաքաղաքն է, որտեղ չկա ժամանակակից արվեստի պետական թանգարան և որոշել են կառուցել երկու թանգարան՝ ազգային և քաղաքային։ MACRO (Museo d’Arte Contemporanea di Roma) քաղաքային թանգարանը ստեղծվել է Պիայի դարպասից ոչ հեռու՝ Peroni հին գարեջրի գործարանի կորպուսներում։

21-րդ դարի արվեստի ազգային թանգարանը (MAXXI) բացվել է Հռոմում 2010 թվականի մայիսին։ Հանդիսասրահներից բացի MAXXI-ն ունի կոնֆերանսի դահլիճ, թանգարան, արհեստանոցներ, տարբեր միջոցառումների անցկացման սրահներ։ Թանգարանը բաղկացած է երկու հատվածներից՝ «MAXXI Art» և «MAXXI Architecture», որոնք պարտավոր են հավաքել, պահպանել, ուսումնասիրել և ժողովրդականացնել կերպարվեստի և ճարտարապետության արդի ուղղությունները։ Բացումից անմիջապես հետո հռոմեացիները թանգարանն անվանել են «մակարոնային»։

2012 թվականի մայիսին թանգարանն անցել է Իտալիայի մշակույթի նախարարության կողմից նշանակված հատուկ վարչության կառավարման տակ։ Հնարավոր է՝ թանգարանը փակվի։ Թանգարանի ժամանակավոր կառավարիչ է նշանակվել ճարտարապետ Անտոնիա Պասկա Ռեքյան։ 2011 թվականին պետական դոտացիաները 43 %-ով պակասելուց հետո թանգարանում առաջացել են ֆինանսական խնդիրներ և բյուջետային ճեղքվածք։

## Թանգարանի շենք
300px|մինի|ձախից|Թանգարանի շենքը
Թանգարանի շենքը, որի կառուցումը արժեցել է 150 միլիոն եվրո, կառուցվել է հայտնի ճարտարապետ Զահա Հադիդի նախագծով։ Այն նրա նախագծած ամենամեծ շինությունն է։ 27 հազար մետր² մակերեսով պարուրաձև բետոնե շինության կառուցումը տևել է 11 տարի։ Շինության համար հիմք է ծառայել Մոնտելոյի զորանոցային համալիրը, որի ճակատամասը MAXXI-ի համար դարձել է գլխավոր․ այստեղ է գտնվում դրա շքամուտքը։ Զորանոցները աչքի չեն ընկնում առանձնահատուկ ճարտարապետական արժանիքներով։ Դրանցից մնացել է միայն մեկ դասական ճակատ, որը նայում է դեպի վիա Գվիդո Ռենի։

2010 թվականին Maxxi ժամանակակից արվեստի հռոմեական թանգարանը լավագույն ճարտարապետական ձևավորման համար ստացել է Սթիրլինգի մրցանակ (Մեծ Բրիտանիա)։

## Հավաքածու
Երկու թանգարանների մշտական հավաքածուներն աճում են ինչպես ուղղակի ձեռքբերումներով, այնպես էլ հանձնաժողովների, թեմատիկ մրցույթների, երիտասարդ նկարիչների մրցանակների և նվիրատվությունների միջոցով։

Հավաքածուն ներառում է հայտնի նկարիչների աշխատանքներ, ինչպիսին են Վանեսա Բիկրոֆտի, Գերհարդ Ռիխտերի գործերը, ինչպես նաև իտալացի ճարտարապետներ Ալդո Ռոսսիի, Կառլո Սկարպայի արխիվներից։

## Պատկերասրահ

MAXXI (2017) Rome 26.jpg
Exposition des photographies de Letizia Battaglia (MAXXI, Rome).jpg
MAXXI (2017) Rome 105.jpg
MoRE @MAXXI.jpg
MAXXI (2017) Rome 03.jpg


## Ծանոթագրություններ

Կատեգորիա:Ժամանակակից արվեստի թանգարաններ
Կատեգորիա:2010 հիմնադրված թանգարաններ
Կատեգորիա:Իտալիայի պատկերասրահներ
Կատեգորիա:Հռոմի թանգարաններ
Կատեգորիա:Իտալիայի ազգային թանգարաններ
Մարիա Ռադներ

**Մարիա Ռադներ** (, ), գերմանացի օպերային երգչուհի։ Ռիխարդ Վագների ստեղծագործությունների լավագույն կատարողներից։

## Կենսագրություն
Մարիա Ռադները 2000 թվականին ավարտել է Սուրբ Ուրսուլայի գիմնազիան, այնուհետև՝ Դյուսելդորֆում գտնվող Ռոբերտ Շումանի դպրոցը։ 2006 թվականին Բայրոթյան փառատոնում զբաղեցրել է երրորդ հորիզոնականը և Ռիխարդ Վագների ասոցիացիայի կողմից ստացել 3000 եվրո կրթաթոշակ։

2012 թվականի հունվարին առաջին անգամ ելույթ է ունեցել Նյու Յորքի Մետրոպոլիտեն օպերայում՝ հանդես գալով Վագների «Աստվածների մայրամուտը» օպերայում։

2014 թվականի ապրիլին Ժնևի մեծ թատրոնում Ռադները Բեռլիոզի «Տրոյացիներ» օպերայում կատարել է Աննայի դերը, իսկ մայիսին՝ Վագների «Հռենոսի ոսկին» օպերայում՝ Էրդայի դերը։ Այս դերը նա կատարել է 2010 թվականից մինչև իր մահը։

Ամուսնու՝ Սաշա Շենկի և որդու՝ Ֆելիքսի հետ մահացել է 2015 թվականի մարտի 24-ին՝ Թիվ 9525 չվերթի աղետի ժամանակ։ Այդ չվերթով Մարիա Ռադները և նրա գործընկերը՝ օպերային երգիչ Օլեգ Բրիժակը, Բարսելոնայից վերադառնում էին տուն։ Նրանք Բարսելոնայի Լիսեո թատրոնում ելույթ են ունեցել Ռիխարդ Վագների «Զիգֆրիդ» օպերայում։

## Սկավառակագրություն
* Rundfunk-Sinfonieorchester Berlin Choir / Wagner — Richard Wagner: Das Rheingold. May 28, 2013. PentaTone Classics
* Gürzenich-Orchester Köln / Markus Stenz, conductor: Gustav Mahler: Symphony No. 8. Oehms Classics; recording of a September 2011 live performance in the Philharmonie Köln.

## Ծանոթագրություններ

Կատեգորիա:Ավիավթարից զոհվածներ
Կատեգորիա:Գերմանացի օպերային երգիչներ
Կատեգորիա:Կոնտրալտոներ
Ջեյկոբ (Կորուսյալները)

**Ջեյկոբ** (), սկզբնական շրջանում **Յակոբ** (), ABC հեռուստաալիքով հեռարձակվող Կորուսյալները արկածային հեռուստասերիալի երկրորդ կարգի դերասաններից մեկն է։ Այս առասպելական կերպարը բազմաթիվ անգամ հիշատակվել է մինչև էկրաններին հայտնվելը։ Ջեյկոբը կղզու պահապանն էր և փաստորեն ուրիշների առաջնորդը։ Նա երկար ժամանակ փնտրում էր իրեն փոխարինող, սակայն գտավ նրան միայն մահվանից հետո։ Ջեյկոբին սպանեց Բենը Ջեյկոբի իր եղբոր՝ Սև մարդու հրահանգով, ով այդ ժամանակ ընդունել էր մահացած Ջոն Լոքի կերպարանքը։ Ջեյկոբին մարմնավորում էր Մարկ Պելեգրինո։

## Կերպարի կենսագրությունը
Ջեյկոբի և իր եղբոր՝ Սև մարդու մայրը Կլաուդիա անունով մի կին էր, ով կղզում էր հայտնվել նավաբեկության հետևանքով։ Ծննդաբերության ժամանակ նրան օգնում է մի այլ կին, որը երկար ժամանակ ապրել էր կղզում։ Երբ Կլաուդիան ծննդաբերում է անծանոթ կինը նրան սպանում է և ինքը մեծացնում երեխաներին։ Ջեյկոբը և իր եղբայրը իրենց խորթ մոր հետ կղզում ապրում էին սովորական կյանքով։ Իմանալով, որ կղզում այլ մարդիկ կան նրանք հացեր էին տալիս իրենց խորթ մորը մինչև այն պահը երբ նա երեխաներին տարավ քարանձավում գտնվող աղբյուրի՝ կղզու սրտի մոտ։ Մի անգամ Ջեյկոբի եղբայրը տեսնում է իր հարազատ մոր հոգին, որը նրան ասաց, որ իրեն սպանել է իրենց խորթ մայրը։ Եղբայրը գնաց մյուսների մոտ, իսկ Ջեյկոբը մնաց խորթ մոր մոտ։ Տարիներ անց խորթ մայրը ցանկանում է սպանել Ջեյկոբի եղբորը, ով մյուս մարդկանց հետ գտել էր կղզուց դուրս գալու ճանապարհը, սակայն Սև մարդն է սպանում խորթ մորը։ Ջեյկոբը որպես կղզու նոր պահապան հաղթեց եղբորը և նրան նետեց կղզու սիրտը կոչվող աղբյուրի մեջ, որի հետևանքով նա վերածվեց սև ծխի կերպարանքով հրեշի։ Այսպես սկսվեց նրանց թշնամանքը։

Ջեյկոբը որոշ ժամանակ ապրում էր խրճիթում, որը կարծես թե շարժվում էր և տեսանելի էր ոչ բոլորի համար, սակայն որոշ ժամանակ անց սա հերքվեց և այդ պահից Ջեյկոբն ապրում էր Տաուրտ աստվածուհու արձանի (չնայած ենթադրվում է, որ նա ամեն դեպքում որոշ ժամանակ ապրել է խրճիթում)։ Մի քանի անգամ խրճիթում տարօրինակ մարդ է երևացել սակայն չի ապացուցվել, որ դա եղել է Ջեյկոբը։ Երբ կղզում է հայտնվում Ռիչարդ Ալպերտը Սև մարդը փորձում է նրան դարձնել իր օգնականը, սակայն Ռիչարդը նախընտրում է լինել Ջեյկոբի աջ ձեռքը։ Անհայտ պատճառներով ոչ ոք երբեք չի շփվել Ջեյկոբի հետ (բացի Ռիչարդից), չնայած սրան նա համարվում էր Ուրիշների շրջանում գլխավոր հեղինակություն։ Բենը ասում էր թե խոսել է Ջեյկոբի հետ, սակայն հետագայում պարզվում է, որ դա սուտ է։

Ջեյկոբը իրեն փոխարինող փնտրելու համար մեկ անգամ չէ, որ լքել է կղզին։ Նա կապ է ունեցել գրեթե բոլոր դերասանների հետ:.

Կղզի վերադառնալով Ջեյկոբը սպանվում է իր եղբոր կողմից, ով ընդունել էր մահացած Լոքի և Բենի կերպարանքները. После он несколько раз являлся к Хёрли как призрак — в виде себя взрослого и ещё ребёнка. Его преемником в итоге стал Джек, а он в свою очередь отдал место Хёрли:

## Ծանոթագրություններ

## Արտաքին հղումներ
* Джейкоб — статья на Lostpedia.com
* Джейкоб — статья на Lostpedia.com
* 
* Остаться в живых — Джейкоб

Կատեգորիա:Ֆիլմերի հերոսներ
Կատեգորիա:Հորինված մարդասպաններ
Բանավեճ (գեղանկար)

**Բանավեճ** (), Ռաֆայելի ֆրեսկո աշխատանքներից, ստեղծված 1509 և 1510 թվականների միջև։ Սա ֆրեսկոներից առաջինն էր Վատիկանում պապական պալատի տարածքը նկարազարդելու համար, որը հետագայում հայտնի դարձավ որպես Ռաֆայելի խարան։ «Բանավեճը» պատկերվել է Դելլա Սենյատուրայում (*Stanza della Segnatura*), որն այն ժամանակ եղել է անձնական պապական գրադարանը, որտեղ անցկացվել են գերագույն տրիբունալները։

## Նկարագրություն
[left|thumb|[Դանթե Ալիգիերի|Դանթե Ալիգերի, որմնանկարի հատված]]

Ֆրեսկոյում նկարագրված գործողությունը տեղի է ունենում միանգամից երկրի և երկնքի վրա։ Վերևի կիսահատվածում Քրիստոս նստած է Սուրբ Մարիամ Աստվածածնի և Հովհաննես Մկրտչի հետ, կողմերից շրջապատված աստվածաշնչյան կերպարների` Ադամի, Հակոբի, Մովսեսի և ուրիշների կողմից։ Հիսուսի վերևում պատկերված է Հայր Աստվածը` երկնքի ոսկե փայլի ֆոնին, Հիսուսի ոտքերի մոտ` Սուրբ Հոգին։ Նրանցից ներքև` մասնատուփով զոհասեղանը։

Զոհասեղանի մոտ տեղի է ունենում բանավեճ Գոյափոխության վերաբերյալ։ Հաղորդության խորհուրդը քննարկում են առաջին հռոմեական Եկեղեցու Հայրերը. Գրիգոր I-ը և Հիերոնիմոսը, ովքեր նստած են զոհասեղանից ձախ, և Օգոստինոս Երանելին Ամբրոսիոս Մեդիոլանցու հետ աջ կողմում։ Բանավեճին մասնակցում են Եկեղեցու այլ անդամներ ևս. Սավոնարոլան, Հուլիոս II պապը և Սիքստոս IV-ը։ Վերջինս պատկերված է գեղանկարի ստորին աջ մասում` պապական ոսկե զգեստով, նրա հետևում կանգնած է Դանթե Ալիգիերին` կարմիր զգեստով, դափնեպսակով, որը խորհրդանշում է բանաստեղծի փառքը։ Ձեռքին գիրք բռնած մարդը, ով ֆրեսկոյի ձախ անկյունում հենված է բազրիքին` Բարձր Վերածննդի հայտնի ճարտարապետ, Վատիկանի Սուրբ Պետրոսի տաճարի հեղինակ և Ռաֆայելի դաստիարակ Դոնատո Բրամանտեն է։

## Տես նաև
*Ռաֆայելի սենյակներ

## Ծանոթագրություններ

Կատեգորիա:Ռաֆայել Սանտիի նկարներ
Կատեգորիա:Մարիամ Աստվածածինը գեղանկարչության մեջ
Կատեգորիա:Հրեշտակներն արվեստում
Կատեգորիա:Քրիստոսը գեղանկարչության մեջ
Կատեգորիա:1510 ստեղծագործություններ
Կատեգորիա:1510 նկարներ
Սակաիդե

քաղաք Ճապոնիայի Սիկոկու կղզում, Կագավա պրեֆեկտուրայում։ Քաղաքի տարածքը 92.46 կմ² է, բնակչությունը՝ 53,602 մարդ (2014 թվականի օգոստոսի 1), բնակչության խտությունը 579,73 մարդ/կմ² է։ Քաղաքի կարգավիճակ է ստացել 1942 թվականի հուլիսի 1-ին։

## Տնտեսություն
17-րդ դարի սկզբից ի վեր Սակաիդեն եղել է աղի արտադրության կենտրոն։ Ներկայումս աղի արդյունահանման տարածքի մի մասը վերածվել է արդյունաբերական տարածքի, որտեղ զարգանում են քիմիական, նավթավերամշակման և ինժեներական արդյունաբերությունները։ 1988 թվականին կառուցվել է Սեթո-Օաշի կամուրջը (瀬 戸 大橋 «Մեծ Սեթո կամուրջ»), որը միացնում էր Սիկոկուն և Օկայաման և անցնում Սակաիդեի տարածքով։

## Տեսարժան վայրեր
Քաղաքից 7 կմ արևելք, Սիրամին լեռան վրա, գտնվում է Սուտոկու կայսրի (1119–1164 թթ.) գերեզմանը, որը այստեղից աքսորվեց Հոգենների ապստամբության ժամանակ կրած պարտությունից հետո։

## Պատկերասրահ

Պատկեր:SanukiFuji 02.jpg|Լինո լեռ
Պատկեր:Fuchuko20070519 (1).JPG|Ֆուչու լիճ
Պատկեր:Kphsam01s3872.jpg|Թանգարան
Պատկեր:Sutokutenno Shiraminegoryo 01.JPG|Հուշահամալիր Շինտոյի սրբավայր և դամբարան՝ պատիվ կայսեր Սուտոկուին
Պատկեր:Shiraminegu 01.JPG|Շիրամին սրբավայր
Պատկեր:Sirominezi 11.jpg|Շիրոմ-ջի տաճար
Պատկեր:Mount Ki (Kagawa), zenkei.jpg|Կիյամա
Պատկեր:Kiyama Castle (Sanuki), Jomon.jpg|Կիյամայի դարպասը և քարե պատը
Պատկեր:Minami-sakaide Station 20090921.jpg
Պատկեր:JR-Shikoku-SakaideStation.JPG
Պատկեր:Kiyama-jinja (Sakaide), entrance.jpg
Պատկեր:Seto-Ohashi.jpg|Սեթո Օհաշի


## Քույր քաղաքներ
* Սաուսալիտո, Կալիֆոռնիա, ԱՄՆ
* Լենսինգ, Միչիգան, ԱՄՆ

## Տես նաև
*Ճապոնիայի պատմական վայրերի ցանկ (Կագավա)
*Ճապոնիայի քաղաքների ցանկ

## Ծանոթագրություններ

## Արտաքին հղումներ
*  
* Официальный сайт

Կատեգորիա:Ճապոնիայի նավահանգստային բնակավայրեր
Կատեգորիա:Ճապոնիայի պրեֆեկտուրաներ
Կատեգորիա:Ճապոնիայի քաղաքներ
Սիրիուսի հրաժեշտը

«**Սիրիուսի հրաժեշտը»**, Հովհաննես Թումանյանի բանաստեղծություններից՝ գրված 1922 թվականին։

## Պատմություն
Հովհաննես Թումանյանի բանաստեղծություններից է՝ գրված 1922 թվականի հունիս ամսին։ Գրելու շարժառիթը տասնչորսամյա պատանի՝ ապագա գիտնական Վիկտոր Համբարձումյանի այցն է եղել բանաստեղծին 1922  թվականին, ամռանը։ Զրույցի ժամանակ Վիկտոր Համբարձումյանը Թումանյանին տեղեկություներ է հաղորդել Սիրուսի մասին (տե՛ս՝ Վիկտոր Համբարձումյանի վկայությունը՝ «''Սովետական Հայաստան''» 1988 թվականին սեպտեմբերի 18-ին (№ 227))։

Եղիշե Չարենցի անվան գրականության և արվեստի թանգարանի Թումանյանի ֆոնդում (№ 89) պահվում է մեկ ինքնագիր, որը գրված է առաջին հրատարակությունից հետո և ունի հեղինակային մշակման հետքեր։ Մեկ այլ ինքնագիր պահվում է Եղիշե Չարենցի անվան գրականության և արվեստի թանգարան Թումանյանի ֆոնդում (№ 13, լրացուցիչ). վերջինս հանված է Մ․ Գևորգյանի ֆոնդից և ունի հետևյալ հեղինակային ծանոթությունը․ «Սիրուսի նախավերջին տան տողն էսպես է՝ «*Հըրաժեշտի շողըդ հավետ*»։ Չգիտեմ ճիշտ եմ արտագրել թե չէ, կասկածում եմ»։

Թումանյանի ընտանեկան արխիվում պահվում է հեղինակի դուստր Սեդայի ալբոմը և դրա մեջ մի տարբերակ, վերնագրված՝ «*Սեդային*», թվագրված «*14 հունիսի, [[1922]] թվական*»։

Առաջին անգամ սույն բանաստեղծությունը տպագրվել է 1922 թվականին «*[[Նորք (հանդես)|Նորք]]*» հանդեսի առաջին գրքում (էջ 93-94)՝ հեղինակի հետևյալ ծանոթությամբ․ «*Սիրուսը մեզանից հեռանում է անդադար օրական 2625000 վերստ արագությամբ։ Նա արևից ավելի մեծ է ծավալով 144  անգամ և ավելի պայծառ 88 անգամ*»։

Այնուհետև տպագրվել է՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 198-199)։

Հովհաննես Թումանյանի երկերի լիակատար ժողովածուի 1-ին հատորում արտատպվել է «Ա» ինքնագրից։

## Ծանոթագրություններ

Կատեգորիա:1922 գրականությունում
Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ
Քամի քավությունը

**«Քամի քավությունը»** (), նկար (յուղաներկ կտավի վրա), որը 1895 թվականին ստեղծել է իսպանացի նկարիչ Մոդեստո Բրոկոսը։ Աշխատանքը նվիրված է 19-րդ դարի վերջին Բրազիլիայի բնակչությանն «սպիտակեցնելու»՝ ժողովրդականություն վայելող ռասսայական տեսությանը, որը տեղի է ունեցել եվրոպական ներգաղթյալների և Աֆրիկայից բերված սևամորթ ստրուկների սերունդների միջև ակտիվ ռասայական խառնասերման արդյունքում։ Նկարը պահվում է Ռիո դե Ժանեյրոյի Կերպարվեստի ազգային թանգարանում։

## Բնութագիր
Նկարի խորագիրը ակնարկում է աստվածաշնչյան դրվագը, որը վերաբերում է Քամի անեծքին՝ հոր՝ Նոյի, ինչպես նաև նրա բոլոր սերունդների մերկությունն ու հարբեցողությունը ծաղրելու համար, ինչպես հաղորդվում է Ծննդոց գրքում։ Համաձայն ավելի ուշ լեգենդի՝ Քամի սերունդներն Աֆրիկայի սևամորթներն էին, ինչը երկար ժամանակ արդարացնում էր ստրուկների առևտուրը, ինչպես նաև ստրկությունը Բրազիլիայում մինչև 1888 թվականը։ Ստրկության վերացումից հետո անհրաժեշտ եղավ հորինել մի նոր տեսություն, որը բրազիլացի սևամորթներին կօգներ ավելի լավն հարմարվել իրենց նոր, ոչ ստրկատիրական իրականության հետ, որտեղ աղքատ սևամորթները և Պորտուգալիայից ու Իտալիայից եկած աղքատ սպիտակամորթ ներգաղթողները հաճախ հայտնվում էին նույն իրավիճակում՝ միասին կիսելով ուրախություններ և վշտեր, ինչը հանգեցրել է նոր խառը մեստիս-պարդու դասի արագ աճին։ Նկարն այսպիսով ներկայացնում է Բրազիլիայի ժողովրդի ծննդյան բուն էությունը, որը խառնասերման արդյուն է։

Իր աշխատանքում Մոդեստո Բրոնկոսը ներկայացնում է աղքատին տան մոտ գտնվող նույն ընտանիքի երեք սերունդ՝ սևամորթ տատը, մուլատ դուստրը, նրա սպիտակամորթ ամուսինը և, վերջապես, նրանց գրեթե սպիտակ երեխան։ Ծեր մայրիկը ձեռքերը բարձրացրել է դեպի երկինք՝ փառաբանելով Տիրոջը որպես երախտագիտության նշան այն բանի համար, որ իր դուստրը գտել է սպիտակամորթ ամուսին և ծնել է արտաքինից սպիտակ երեխա, որին այժմ կտրվեն կարիերայի ավելի լավ հեռանկարներ, քան իր մայրը և սևամորթ տատը, որը նախկին ստրուկ է։ «Սպիտակեցված» թոռնիկի ծնունդն այժմ ամենայն հավանականությամբ ընտանիքին կփրկի ստրկության տառապանքներից և վատ հիշողություններից։

## Ծանոթագրություններ

## Գրականություն
* *Fantasio na Exposição. II — A Redempção de Cham*. Gazeta de Notícias, Rio de Janeiro, 5 de setembro de 1895, p.&nbsp;1.
* Bosi A. Dialética da Colonização. São Paulo: Companhia das Letras, 1998. pp.&nbsp;257–258

Կատեգորիա:1895 նկարներ
Լուչիա Աձոլինա

**Լուչիա Աձոլինա** (, ), իտալացի դասախոս և քաղաքական գործիչ, Իտալիայի դպրոցական հաստատության նախարար (2020–ից)։

## Կենսագրություն
Ավարտել է Ֆլորիդիայի՝ Լեոնարդո դա Վինչիի անվան պետական գիտական ճեմարանը և ընդունվել Կատինիայի համալսարան (իտալ. Università degli Studi di Catania), 2004 թվականին ավարտել է փիլիսոփայության ֆակուլտետը և շարունակել կրթությունը՝ զբաղվելով փիլիսոփայության պատմությամբ։ Հետո ընդունվել է միջնակարգ դպրոցում դասավանդելու մասնագիտացում և ստացել դպրոցի պատմության և փիլիսոփայության ուսուցչի որակավորում։ 2008 թվականից դասավանդել է Սպեցիայի և Սարցանայի ճեմարաններում, իսկ ավելի ուշ Պիզեում։ 2013 թվականին Պավիայի համալսարանում ավարտել է իրավաբանական ֆակուլտետը՝ միաժամանակ շարունակելով աշխատել երկրորդ աստիճանի միջնակարգ դպրոցում։ 2014 թվականի հունվարին սկսել է դասավանդել Բիելլայում գտնվող Կվինտինո Սելլի անվան համալսարանում, բայց ավելի ուշ զբաղվել է իրավաբանական պրակտիկայով, աշխատել է դպրոցի աշխատողների արհմիությունում։ 2017 թվականին վերադարձել է Կվինտինո Սելլի ինստիտուտում դասավանդելու, իսկ 2019 թվականի մայիսին հաղթել է մրցույթում և ստացել է ավագ դասախոսի պաշտոն։

### Քաղաքական կարիերա
2018 թվականի մարտին ընտրվել է Իտալիայի պատգամավորների պալատի 2–րդ բազմամանդատ շրջանում՝ Պիեմոնտում, ըստ Հինգ աստղերի շարժումների ցուցակի։

2019 թվականի սեպտեմբերի 13–ին Կոնտեի երկրորդ կառավարությունում նշանակվել է Իտալիայի կրթության, համալսարանների և գիտական հետազոտությունների կրտսեր պետական քարտուղար և սեպտեմբերի 16–ին երդում տվել, օրինական զբաղեցրել պաշտոնը։

Խորհրդարանական ընտրություններից անմիջապես հետո առաջարկել է օրինագիծ՝ պահանջելով կրճատել դասարանում սովորողների առավելագույն թիվը, իսկ կրտսեր պետական քարտուղարի պաշտոնում առաջարկեց դպրոցի բարեփոխումների մասին որոշում, որը նախատեսված է մրցույթի անցկացմամբ՝ 24 հազար աշխատատեղ զբաղեցնելն և ևս 24 աշխատատեղ սահմանելը, ինչի շնորհիվ իբրև ստացել է սպառնալիքներ ժամանակավոր աշխատողների կողմից, զրկվել է պաշտոնից։ Նույն ժամանակահատվածում արտահայտվել է իտալական հասարակության մեջ ներգաղթյալների մշակութային ինտեգրման ներդրման սկզբունքների մասին, որպես անհրաժեշտ պայման նրանց քաղաքացիություն տրամադրելը։

2019 թվականի դեկտեմբերի 28–ին վարչապետ Կոնտեն հայտարել է Կրթության, համալսարանների և գիտական հետազոտությունների նախարարությունը բաժանելու մասին՝ Լուչիա Աձոլինային նշանակելով դպրոցական հաստատության նախարար։

### Կրթության նախարարի պաշտոնում
2020 թվականի հունվարի 10-ին Աձոլինան երդում է տվել և օրինական զբաղեցրել նախարարի պաշտոնը։

2020 թվականի մարտի 4-ին Աձոլինան հայտարարել է Իտալիայում մարտի 5-ից մինչև 15-ը դպրոցներում և համալսարաններում պարապմունքների դադարեցման մասին կառավարության կանոնակարգերի ընդունման որոշումը, որպեսզի կանխեն SARS-CoV-2 նոր կորոնավիրուսի տարածումը։

## Ծանոթագրություններ

## Արտաքին հղումներ
* 

Կատեգորիա:Անձինք այբբենական կարգով
Կատեգորիա:Օգոստոսի 25 ծնունդներ
Կատեգորիա:1982 ծնունդներ
Կատեգորիա:Իտալիայի կին քաղաքական գործիչներ
Կատեգորիա:Իտալիայի նախարարներ
Կատեգորիա:Իտալացի իրավագետներ
Կատեգորիա:Իտալացի իրավաբաններ
Կատեգորիա:Իտալացի մանկավարժներ
Փրիսցիլա Թայլեր

**Էլիզաբեթ Պրիսկիլա Կուպեր Թայլեր** (  ),նախագահ Ջոն Թայլերի դուստրը  և Միացյալ Նահանգների առաջին տիկինը 1842 թվականից մինչև 1844 թվականը՝ Լետիցիա Թայլերի մահից հետո։

## Կենսագրություն
Փրիսցիլա Կուպերը ծնվել է Նյու Յորքում՝ դերասան Թոմաս Կուպերի և Մերի Ֆերլի Կուպերի ընտանիքում։ 17 տարեկանից Փրիսցիլան աշխատել է որպես դերասանուհի։ Կուպերի ընտանիքն ապրում էր Բրոդվեյի մեծ տանը։ Նրանք սնանկացել են 1837 թվականի տնտեսական ճգնաժամի ժամանակ։

Ռիչմոնդում «Օթելլո» բեմադրության ժամանակ նա հանդիպել է ԱՄՆ նախկին սենատոր Ջոն Թայլերի ավագ որդուն՝ Ռոբերտ Թայլերին։ Չնայած սոցիալական տարաձայնություններին ՝ զույգը ամուսնացել է Պրայստան նահանգի Բրիստոլ քաղաքում, 1839 թվականի սեպտեմբերի 12-ին։ Ջոն և Լետիզիա Թայլերները ջերմորեն ընդունել են իրենց որդու նոր կնոջը իրենց ընտանիքում։

1840 թվականի ընտրություններից հետո Ջոն Թայլերը դարձել է փոխնախագահ։ Նախագահ Ուիլյամ Հենրի Հարիսոնի հանկարծակի մահից հետո, պաշտոնը ստանձնելուց մեկ ամիս անց, Թայլերը ստանձնել է իր պաշտոնը։

## Առաջին տիկին
Թայլերի նախագահ դառնալուն պես նրա կինը՝ Լետիցիան, հիվանդ էր։ Նա խնդրել է Փրիսցիլային օգնել իրեն Սպիտակ տան տիրուհու պարտականությունների կատարման հարցում։ 1842 թվականի սեպտեմբերի 10-ին կնոջ մահից հետո, նախագահը առաջարկել է Պրիսկիլա Թայլերին դառնալ առաջին տիկին։ Նրան նկարագրում էին որպես գրավիչ, խելացի և սրամիտ կին։ Թայլերի հետ գործուղումների ընթացքում նա պատվիրակության պաշտոնական անդամ էր։

1844 թվականին ամուսնու Ֆիլադելֆիա տեղափոխվելու ժամանակ, Սպիտակ տան տիրուհու պարտականությունները հանձնել է նախագահի նոր կնոջը՝ Ջուլիա Գարդիներ Թայլերին։

## Հետագա տարիներ
Թայլերը 16 տարի ապրել է Ֆիլադելֆիայում։ Ռոբերտը զբաղվել է իրավաբանական պրակտիկայով և ակտիվորեն մասնակցել է դեմոկրատական կուսակցության կյանքին։ Երբ 1861 թվականին քաղաքացիական պատերազմը սկսվել է, ամուսինները հայտարարել են Համադաշնային նահանգների հանդեպ հավատարմության մասին։ Նրանք տեղափոխվել են Ռիչմոնդ, որտեղ Ռոբերտը ստացել է Համադաշնության Գանձապետարանի ռեգիստրի պաշտոնը։

1877 թվականին ամուսնու մահից հետո Փրիսցիլա մնացել է ապրելու Մոնտգոմերիում։ Նրա անձնական փաստաթղթերը, նրա մահից հետո, տեղափոխվել են Գրեգ Սումի գրադարան և Ուիլյամի և Մերիի քոլեջ։

## Ծանոթագրություններ

## Արտաքին հղումներ
* Պրիսցիլա Թայլերը Anwers.com- ում 

Կատեգորիա:1816 ծնունդներ
Կատեգորիա:1889 մահեր
Կատեգորիա:19-րդ դարի ամերիկացիներ
Կատեգորիա:ԱՄՆ-ի առաջին տիկիններ
Կատեգորիա:Դեկտեմբերի 29 մահեր
Կատեգորիա:Հունիսի 14 ծնունդներ
Կատեգորիա:Ֆիլադելֆիա քաղաքում ծնվածներ
Այվան (կառույց)

[thumb|250px|right|Հումանույա դամբարանի մուտքի այվանը [Դելիում]]

**Այվան** (նաև *էյվան, իվան, լիվան*), իսլամական ճարտարապետության մեջ կամարավոր տարածք, երեք կողմից պարսպապատ և չորրորդ կողմից` բաց։ Այվան կարող են համարվել.

* մեծ կամարակապ սրահը, որը բացվում է ներսում գտնվող բակի վրա և ծառայում է որպես ընդունասրահ պալատներում կամ երկրպագության վայրերում,
* Պատշգամբաձև շինվածքը կամ հարթ ծածկույթով բաց պատկերասրահը, որոնք հենված են սյուների վրա, միջինասիական կացարաններում, մզկիթներում և այլ կառույցներում։

Պարթևական և Սասանյան ճարտարապետության մեջ այվանները պալատներում ծառայել են ընդունարաններ, ինչպես, օրինակ, պարթևական Կուխե Հոջա պալատում (Իրան), կամ սասանյան Տիզբոնի պալատում (Իրաք)։

Միջնադարում այվանները լայնորեն օգտագործվել են Միջին և Մերձավոր Արևելքի պալատական և պաշտամունքային ճարտարապետության մեջ, օրինակ, Սպահանի մզկիթներում, Սերվեստանի պալատում, Բուխարայի, Սամարղանդի, Հերաթի և շատ այլ մզկիթներում։

## Պատկերասրահ

Պատկեր:Jama Masjid, Facade, Delhi, India.jpg|Ջամա Մասջիդ մզկիթի մուտքի այվան, Դելի, Հնդկաստան 
Պատկեր:Herat Masjidi Jami iwan.jpg|Ջումա մզկիթի այվան, Հերաթ, Աֆղանստան
Պատկեր:Storks on Tupchiboshi Madrasa, Bukhara.jpg|Մեդրեսեյի այվան Միջին Ասիայում
Պատկեր:TajEntryArch.jpg|Թաջ Մահալի մուտքի այվան, Ագրա, Հնդկաստան
Պատկեր:Qingjing Mosque - entry - DSCF8668.JPG|Ցինցզին մզկիթի մուտքի այվան, Ցյուանչժոու, Ֆուցզյան, Չինաստան


## Տես նաև
* Իսլամական ճարտարապետություն
* Պեշտակ (Пештак)

## Ծանոթագրություններ

## Գրականություն
*  

Կատեգորիա:Արաբական ճարտարապետություն
Կատեգորիա:Իսլամական ճարտարապետություն
Կատեգորիա:Իրանական հայտնագործություններ
Կատեգորիա:Իրանական ճարտարապետություն
Կատեգորիա:Ճարտարապետական տարրեր
Կատեգորիա:Ուզբեկստանի ճարտարապետություն
Կատեգորիա:Պարսկերեն բառեր և արտահայտություններ
Միտոյո

քաղաք Ճապոնիայում, ընդգրկված է Կագավա պրեֆեկտուրայում։ Քաղաքի տարածքը 222.66 կմ² է, բնակչությունը՝ 66,319 մարդ (2014 թվականի օգոստոսի 1), բնակչության խտությունը 297.85 մարդ/կմ² է։ Միտոյոն քաղաքի կարգավիճակ է ստացել 2006 թվականին։

## Աշխարհագրական դիրք
Քաղաքը գտնվում է Սիկոկու կղզու Կագավա պրեֆեկտուրայի Սիկոկու տարածաշրջանում։ Նրան սահմանակից են Կանոնձի, Ձենցուձի, Միյոսի, Ֆուկույամա, Կասաոկա քաղաքները և Տաձոցու, Կոտոխիրա, Մաննո, Խիգասիմիյոսի բնակավայրերը։

## Բնակչություն
Քաղաքի բնակչությունը 66 319 մարդ է (2014 թվականի օգոստոսի 1), իսկ խտությունը 297.85 մարդ/կմ²։ Բնակչության թվաքանակի փոփոխությունը 1980 թվականից 2005 թվականներին՝

## Պատկերասրահ

Պատկեր:Mitoyoi water tower Taken in June 2008.jpg|Միտոյոյի ջրային աշտարակ
Պատկեր:Mitoyo City Hall.jpg|Միտոյոյի քաղաքապետարան
Պատկեր:Mitoyo city hall.jpg
Պատկեր:Takase River in Mitoyo, Kagawa.jpg|Տակազե գետը 
Պատկեր:Mitoyo General Hospital.JPG|Միտոյոյի գլխավոր հիվանդանոց
Պատկեր:Oominakami Jinjya-Mitoyo02.jpg
Պատկեր:Mitoyo city Takase jhs.jpg
Պատկեր:Mitoyoheiya Hokubu-Kagawa-b.jpg
Պատկեր:Mitoyo-Tossaka IC.jpg
Պատկեր:Oominakami Jinjya-Mitoyo03.jpg


## Ծանոթագրություններ

## Հղումներ
*  
* Официальный сайт
* Nio Dragon Festival in Mitoyo NHK(video)
Տիեզերքի ընթերցումը

«**Տիեզերքի ընթերցումը»**, Հովհաննես Թումանյանի բանաստեղծություններից։

## Պատմություն
Հովհաննես Թումանյանի բանաստեղծություներից, որի գրության տարեթիվը ստույգ հայտնի չէ։ Ձեռագրից կարելի է ենթադրել, որ այն գրված է 1919-1920 թվականներին։

Թումանյանի ընտանեկան արխիվում պահվում է մեկ ինքնագիր, որի վրա կան հեղինակի ուղղումները, վերնագրված՝ «*Մեծ ընթերցումը*», ապա «*Տիեզերքի ընթերցումն*»։

Առաջին անգամ տպագրվել է 1934 թվականին Երևանում լույս տեսած Հովհաննես Թումանյանի «*Գեղարվեստական երկեր*» գրքում (էջ 129), այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 547)։

Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։

## Ծանոթագրություններ

Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ
Ջենյուարի Ջոնս

**Ջենյուարի Քրիստեն Ջոնս** (, ), ամերիկացի դերասանուհի և ֆոտոմոդել։

## Վաղ տարիներ
Ջենյուարի Քրիստեն Ջոնսը ծնվել է 1978 թվականի հունվարի 5-ին, Հարավային Դակոտայի Սու Ֆոլս քաղաքում։ Ծնողները նրան այդպես են անվանել Ժակլին Սյուզանի «Once Is Not Enough» վեպի հերոսուհի Ջենյուարի Ուեյնի պատվին։ Սու Ֆոլսի Roosevelt High School դպրոցը ավարտելուց հետո սկսել է իր մոդելային կարիերան։ Երկար ժամանակ եղել է «Abercrombie & Fitch» ապրանքանիշի դեմքը։

## Կարիերա
1999 թվականին Ջենյուարին նկարահանվել է «Կանանց հասարակություն» հեռուստաֆիլմում։ Առավել հայտնի է դարձել «Խելագարներ» հեռուստասերիալի դերի շնորհիվ, որում նկարահանվել է 2007-2015 թվականներին։
2009 թվականի ապրիլից Ջենյուարի Ջոնսը «Oceana» խոշորագույն օվկիանոսային ընկերության խոսնակն է, որը պայքարում է շնաձկների անհետացող տեսակների համար։

## Անձնական կյանք
2011 թվականի սեպտեմբերի 13-ին ունեցել է որդի, որին անվանել է Քսանդեր Ջեյն Ջոնս։

## Մրցանակներ և անվանակարգեր
* 2002 թվականին «Maxim» ամսագիրը Ջենյուարիին ընդգրկել է «100 ամենագեղեցիկ կանանց» ցանկում։
* 2009 թվականին «Ոսկե գլոբուս» մրցանակի «Լավագույն կանացի դեր դրամա հեռուստասերիալում» անվանակարգում «Խելագարներ» սերիալի համար։
* 2010 թվականին «Ոսկե գլոբուս» մրցանակ «Լավագույն կանացի դեր դրամա հեռուստատեսային սերիալում» անվանակարգում «Խելագարներ» սերիալի համար։
* 2010 թվականին «Էմմի» մրցանակ «Լավագույն կանացի դեր դրամատիկ սերիալում» անվանակարգում «Խելագարներ» սերիալի համար։
* 2010 թվականին «Սպուտնիկ» մրցանակ «Լավագույն կանացի դեր դրամա հեռուստասերիալում» անվանակարգում «Խելագարներ» սերիալի համար։
* 3 անվանակարգ (2008, 2011, 2016) և 2 մրցանակ (2009, 2010) «ԱՄՆ կինոդերասանների Գիլդիա» «Լավագույն դերասանական կազմ դրամատիկ սերիալում» «Խելագարներ» սերիալի համար։

## Ծանոթագրություններ

## Արտաքին հղումներ
* 

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի մոդելներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Մալմյոյի ժամանակակից արվեստի թանգարան

**Մալմյոյի ժամանակակից արվեստի թանգարան** (), Շվեդիայի Մալմյո քաղաքում 2009 թվականի դեկտեմբերին բացված պատկերասրահ, որը հանդիսանում է Ստոկհոլմի Ժամանակակից արվեստի թանգարանի մի մասը, թեև ունի ցուցադրումների առանձին ծրագիր և տեղակայված է 1901 թվականին կառուցված նախկին էլեկտրակայանի շենքում․ 1988 - 2006 թվականներին այդ շենքում էր գտնվում ժամանակակից արվեստի «Rooseum» կենտրոնը։

## Պատմություն և նկարագրություն
2000-ական թվականների սկզբին Մալմյո քաղաքի իշխանությունը դիմել է Ստոկհոլմի Ժամանակակից արվեստի թանգարանին, խնդրելով իրենց քաղաքում բացել մայրաքաղաքային թանգարանի մասնաճյուղը։ Թանգարանի համար առաջարկվել են Գասվերկսգատան փողոցի 22 հասցեում գտնվող կառույցները։ Ստոկհոլմյան թանգարանը համաձայնություն է տվել և Մալմյո քաղաքի, Սկոնե շրջանի իշխանությունների ու Շվեդիայի կառավարության համագործակցության արդյունքում ձևավոևվել է «Moderna Museet Malmö» թանգարանը, որն իր դռները հանրության առաջ բացել է 2009 թվականի դեկտեմբերի 26-ին։

Նախկինում թանգարանի սրահներն զբաղեցնում էր «Rooseum» ժամանակակից արվեստի կենտրոնը․ լինելով մասնավոր՝ այդ կենտրոնը զգալի չափով ֆինանսավորվել է երկրի կառավարության կողմից։ Այն հիմնադրվել էր 1988 թվականին շվեդ կոլեկցիոներ և ֆինանսիստ Ֆրեդերիկ Ռոոսի կողմից, որի անվամբ էլ հաստատությունն անվանակոչվել է։ «Rooseum»-ն իր գործունեությունն սկսել է որպես «ավանդական» ցուցասրահ, որտեղ կարելի էր տեսնել ժամանակակաից ու ակտուալ արվեստ՝ ստեղծված ինչպես հյուսիսեվրոպական երկրների, այնպես էլ միջազգային հեղինակների կողմից։ Առաջին տնօրենը եղել է քննադատ Լարս Նիտվեն (ծնվ․ 1953), իսկ թանգարանն ինքը տեղակայված էր 1900 թվականին կառուցված նախկին էլեկտրակայանի շենքում։ «Rooseum»-ը փակվել է 2006 թվականին։

Չնայած այն հանգանանքին, որ Մալմյոյում գտնվում է մայրաքաղաքային թանգարանի մասնաճյուղը, այն վարում է ամբողջովին անկախ  ցուցահանդեսային քաղաքականություն։ Թանգարանի սրահներում կազմակերպվում են դասական մոդեռնիզմից մինչև ժամանակակից հեղինակների փորձարարական աշխատանքների տարբեր ցուցահանդեսներ, կանոնավոր անցկացվում են Ստոկհոլմի թանգարանային ֆոնդերից հավաքված ժամանակավոր ցուցադրություններ․ աշխատանքներ, որոնք ստեղծվել են 1900 թվականից հետո։ Բացի ցուցահանդեսային գործունեությունից թանգարանն իրականացնում է նաև կրթական ծրագիր, որն ուղղված է շրջանի բնակիչներին ժամանակակից արվեստի հետ ծանթացնելուն։ 2017 թվականի վերջին ու 2018 թվականի սկզբին թանգարանում իրականացվել է «Public Movement: On Art, Politics and Dance» խմբակային ցուցադրությունը, որին մասնակցել են ավելի քան տասնհինգ հեղինակներ, այդ թվում այնպիսի նկարիչներ, ինչպիսիք են՝ Կլարա Լիդենը,  Խալիլ Ալտինդերեն, Ադամ Պենդլտոնը, Էմիլի Ռոյսդոնը և Ռաշաադ Նյուսոմը։

## Տես նաև
* Լյուբլյանայի ժամանակակից արվեստի թանգարան
* Բոնիերս Կոնստալ պատկերասրահ

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:2009 հիմնադրումներ Շվեդիայում
Կատեգորիա:2009 հիմնադրված թանգարաններ
Կատեգորիա:Ժամանակակից արվեստի թանգարաններ
Պիկադոր (նկար, Պիկասո)

**«Պիկադոր»** (), իսպանացի և ֆրանսիացի նկարիչ Պաբլո Պիկասոյի առաջին աշխատանքներից մեկը, որն արվել է 1890 թվականին՝ ութ տարեկան հասակում։ Պատկերված է յուղաներկով սիգարի արկղից պատրաստված փայտե կափարիչի վրա։ Ամենայն հավանականությամբ, տղան կրկնօրինակել է ցլամարտի (կորիդա) մասին այդ ժամանակվա հայտնի ամսագրի նկարը։ Կտավը պահվում է Փարիզում գտնվող Կլոդ Պիկասոյի մասնավոր հավաքածուում։ Չափը 24 х 19 սանտիմետր է։

## Պատմություն և նկարագրություն
Փոքրիկ նկարը, որը պատկերում է պիկադորի՝ ասպարեզ դուրս գալը, պատկերել է Պաբլո Պիկասոն՝ ցլամարտի առաջին այցելությունից ստացած տպավորությամբ, որտեղ նրան տարել էր հայրը։ Այդ ժամանակից ի վեր՝ նկարիչը սկսել է հետաքրքրություն ցուցաբերել ցլամարտի արվեստի նկատմամբ։ Նա կատարել է բազմաթիվ ուրվանկարներ և էսքիզներ, որտեղ պիկադորը դարձել է այս դրամատիկ ներկայացման գլխավոր մասնակիցը։ Ողջ կյանքի ընթացքում նկարչի աշխատանքների մշտական թեման եղել է կորիդան։

Ձիուն հեծնած պիկադորը կրում է դեղին կոստյում։ Նրա կարճ բաճկոնը զարդարված է ասեղնագործությամբ։ Պատկերված է առանց նիզակի։ Հնարավոր է, որ տղան անուշադրության է մատնել այս կարևոր մանրուքը։ Հետին պլանում՝ տրիբունաներում, տեսանելի է երեք կերպար՝ երկու տղամարդ, որոնց միայն երեսն է երևում, և մեկ կին։ Նրա գլուխը կիսադիմի շրջված է։

Նկարում նկատելի է օբյեկտների անհամաչափությունը միմյանց նկատմամբ։ Ձին պիկադորի համար չափազանց փոքր է։ Բացակայում են հեռանկարի համապատասխան կանոնները։ Ֆիգուրները հետին պլանում չափազանց մեծ են՝ չնայած դրանց հեռավորությանը։ Նման անհամամասնությունները բնորոշ են բնության մանկական ընկալմանը։ Սակայն փոքրիկ Պիկասոյին հաջողվել է չեզոք ֆոնի վրա մուգ շագանակագույն երանգավորմամբ կտավ ստեղծել։ Ակնհայտ է, որ տղան վարպետության դասեր է վերցրել իր հորից՝ նկարչության ուսուցիչ և դեկորատոր Խոսե Ռուիս Բլասկոյից։

Պաբլո Պիկասոն ամբողջ կյանքում պահել է իր «Պիկադորը»՝ մի շարք այլ մանկական աշխատանքների հետ միասին։ Հնարավոր է, որ նրա ստեղծման պահին նա հատուկ տրամադրություն է ունեցել, որի մասին հիշողություններն օգնել են նրան ստեղծագործելիս։

## Ծանոթագրություններ

Կատեգորիա:1890 նկարներ
Կատեգորիա:Մասնավոր հավաքածուներում գտնվող նկարներ
Կատեգորիա:Պաբլո Պիկասոյի նկարներ
Կանոնձի

քաղաք Ճապոնիայում, ընդգրկված է Կագավա պրեֆեկտուրայում։ Քաղաքի տարածքը կազմում է 117,47 կմ², բնակչությունը՝ 60,988 մարդ (2014 թվականի օգոստոսի 1), բնակչության խտությունը՝ 519,18 մարդ/կմ²։ Քաղաքի կարգավիճակ է ստացել 2005 թվականի օգոստոսի 11-ին։

## Աշխարհագրական դիրք
Քաղաքը գտնվում է Սիկոկու կղզու Կագավա պրեֆեկտուրայի Սիկոկու տարածաշրջանում։ Քաղաքի հետ սահմանակից են Միտոյո, Միյոսի, Սիկոկուտյուո, Ֆուկույամա քաղաքները և Կամիձիմա բնակավայրը։

## Բնակչություն
Քաղաքի բնակչությունը 60.988 մարդ է (2014 թվականի օգոստոսի 1), իսկ խտությունը՝ 519,18 մարդ/կմ²։ Բնակչության թվաքանակի փոփոխությունը 1980 թվականից 2005 թվականներին՝

## Տես նաև
*Ճապոնիայի քաղաքների ցանկ

## Ծանոթագրություններ

## Արտաքին հղումներ
* Kan-onji City official website 
* Официальный сайт
* A tourist's report of Kan-onji

Կատեգորիա:Ճապոնիայի պրեֆեկտուրաներ
Կատեգորիա:Ճապոնիայի քաղաքներ
Տերեսա Լիեյն

**Տերեսա Լիեյն** (, ), ավստրալիացի դերասանուհի։ Առավել հայտնի է «Վամպիրի օրագրերը» հեռուստասերիալում կատարած Մերի Լուիսի դերով, «Մահվան անապատ» հեռուստասերիալում կատարած Անգելիկայի դերով և «Ռորիմ» ֆիլմում կատարած Ադրիանայի դերով։

## Կենսագրություն
Ծնվել է 1988 թվականի մարտի 11-ին Ավստրալիայի Մելբուռն քաղաքում։

## Ֆիլմագրություն

## Ծանոթագրություններ

## Արտաքին հղումներ
* Տերեսա Լիեյնի պաշտոնական կայքէջը 
* Տերեսա Լիեյնը՝ Metacritic կայքում

Կատեգորիա:21-րդ դարի դերասանուհիներ
Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Կատեգորիա:Հեռուստատեսային դերասանուհիներ
Սամեր Ֆոնտանա

**Սամեր Ֆոնտանա** (, ), ամերիկացի դերասանուհի։ Առավել հայտնի է «Առաջնածինները» հեռուստասերիալում կատարած Հոուփ Մայքլսոնի դերով (փոքր հասակում) և «Իքս մարդիկ։ Խավարի փյունիկ» ֆիլմում կատարած Ջին Գրեյի դերով (փոքր հասակում)։

## Կենսագրություն
Ծնվել է 2008 թվականի դեկտեմբերի 7-ին Օհայոյի Կանտոն քաղաքում, նրա ծնողները՝ Մերեդիտ և Բրայան Ֆոնտանաներն են։ Ընտանիքի միակ զավակն է, բայց ունի շատ զարմիկներ և զարմուհիներ։ 2005 թվականին ընտանիքը տեղափոխվել է Ջորջիա նահանգի Ատլանտա քաղաք, որտեղ էլ նա գնացել է դերասանական դասընթացների։ Նկարահանվել է մի քանի գովազդային հոլովակներում և ստացել է փոքր դերեր ֆիլմերում։ 2013 թվականին ստացել է Հոուփ Մայքլսոնի դերը՝ «Առաջնածինները» հեռուստասերիալում, որն էլ նրան մեծ հայտնություն է բերել։ Այդ դերակատարումից հետո, նա ստացել է փոքր տարիքում Ջին Գրեյի դերը՝ *[[Իքս մարդիկ։ Խավարի փյունիկ]]* ֆիլմում, որի պրեմիերան կայացել է 2019 թվականի հունիսի 6-ին։ Ներկա պահին՝ ծնողների հետ ապրում է Ջորջիա նահանգի Ատլանտա քաղաքում։

## Ֆիլմագրություն

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի երեխա դերասանուհիներ
Ջեյդեն Մարթել

**Ջեյդեն Ուեսլի Մարթել** (, ), ամերիկացի դերասան։ Առավել հայտնի է 2017 թվականին «Այն» ֆիլմում կերտած Բիլլ Դենբրոյի դերով։

## Կենսագրություն
Ծնվել է 2003 թվականի հունվարի 4-ին ԱՄՆ-ի Փենսիլվանիա նահանգի Ֆիլադելֆիա քաղաքում՝ Անժել Մարթելի և Ուեսլի Լիբերերի ընտանքում։ Նրա մորական կողմից տատիկը՝ Չիսուն Մարթելը կորեուհի է։ 2011 թվականին ութ տարեկան հասակում մոր հետ տեղափոխվում է Լոս Անջելես, որտեղ նկարահանվում է մի քանի գովազդային հոլովակներում։ Իր կարիերայի առաջին վեց տարիներին նա օգտագործել է Լիբերեր ազգանունը, սակայն, 2019 թվականին նա սկսում է օգտագործել իր մոր օրիորդական ազգանունը՝ Մարթելը։

2013 թվականին Ջեյդենը «Սուրբ Վինսենթ» ֆիլմում գլխավոր դեր է կատարել։ 2017 թվականին «Այն» ֆիլմում կատարել է Բիլլ Դենբրոյի դերը, որը Սթիվեն Քինգի նույնանուն վեպի էկրանավորումն է։

## Ֆիլմագրություն
### Ֆիլմ

### Հեռուստատեսություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Անահիտ Խանդիլյան

**Անահիտ Գեղամի Խանդիլյան** (), հայ սրտաբան։ Բժշկական գիտությունների դոկտոր (2004):

## Կենսագրություն
Անահիտ Խանդիլյանը ծնվել է 1950 թվականի հոկտեմբերի 13-ին, Երևանում։ 1972 թվականին ավարտել է Երևանի բժշկական ինստիտուտը։ 1974-1976 թվականներին աշխատել է Հանրապետության կլինիկական հիվանդանոցի նեֆրոլոգիական բաժնում, 1976 թվականից աշխատել է Երևանի բժշկական ինստիտուտում, 2002 թվականին, միաժամանակ՝ ուսումնական մասի վարիչ։

Աշխատանքները վերաբերում են շաքարախտային կարդիոմիոպաթիաներին. աշխարհում առաջինն է բացահայտել այդ հիվանդության ախտածնային մեխանիզմը, մշակել ախտորոշման և բուժման եղանակներ (սրտաբանների միջազգային գիտաժողովի 1-ին կարգի մրցույթ՝ 1991, Համբուրգ)։

## Երկեր
* Влияние противодиабетических препаратов на коронарное кровообращение у больных сахарным диабетом и терапия побочного влияния: Методические рекомендации / Сост. А. Г. Хандилян, Управление лечебно-профилактической помощи МЗ АрмССР. Ереван, [Б. и.], 1988.
* Субклеточное ремоделирование, сердечная дисфункция у больных сахарным диабетом: Автореф. ... д-ра мед. наук по спец. 14.00.03- Внутренние болезни Хандилян Анаида Гегамовна. Национальный ин-т здравоохранения им. С. Х. Авдалбекяна. Ереван, 2004.

### Գիտական թեզ
* Хандилян, Анаида Гегамовна (2004) Субклеточное ремоделирование, сердечная дисфункция у больных сахарным диабетом. Doctor of Sciences thesis, Национальный Институт здравоохранения имени академика С. Х. Авдалбекяна

## Ծանոթագրություններ

Կատեգորիա:Հայ սրտաբաններ
Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժշկուհիներ